pythainlp/thaigov-v2-corpus-22032023 huggingface dataset:
วันศุกร์ที่ 8 ตุลาคม 2564
ผู้ตรวจฯ เดชา เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564
การประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564 ผ่านระบบ ZOOM Meeting
ผู้ตรวจฯ เดชา เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม ครั้งที่ 2/2564
วันนี้ (8 ตุลาคม 2564) นายเดชา จาตุธนานันท์ ผู้ตรวจราชการกระทรวงอุตสาหกรรม เป็นประธานการประชุมศูนย์บริหารสถานการณ์วิกฤตกระทรวงอุตสาหกรรม Crisis Management Center (CMC) ครั้งที่ 2/2564 เพื่อรับทราบ รายงานผลกระทบสถานการณ์การแพร่ระบาดของโรคโควิด-19 ในสถานประกอบกิจการโรงงาน และผลกระทบของสถานการณ์ความเสียหายจากอุทกภัยที่เกิดจากพายุโซนร้อน รวมถึงการหารือถึงแนวทางการช่วยเหลือฟื้นฟูสถานประกอบกิจการโรงงานที่ได้รับผลกระทบจากสถานการณ์ดังกล่าว โดยมี นายสมชัย เอมบำรุง ผู้อำนวยการกองกฎหมาย นางสาวสุนีย์ โสภณ ผู้อำนวยการกองบริหารทรัพยากรบุคคล นางรวีวรรณ อุตรนคร ผู้อำนวยการกองกลาง พร้อมด้วยผู้บริหารจากหน่วยงานที่เกี่ยวข้อง เข้าร่วมประชุม ผ่านระบบ ZOOM Meeting ณ ห้องประชุม อก.3 สำนักงานปลัดกระทรวงอุตสาหกรรม
วันอังคารที่ 9 สิงหาคม 2565
​ปล.กห. นำกำลังพลจิตอาสาเพิ่มพื้นที่สีเขียวลดภาวะโลกร้อน ณ พื้นที่อุทยานพุทธมณฑล
เช้าวันนี้ (วันที่ 9 สิงหาคม 2565 เวลา 08.30) พลเอก วรเกียรติ รัตนานนท์ ปลัดกระทรวงกลาโหม เป็นประธานการจัดกิจกรรมจิตอาสาบำเพ็ญสาธารณประโยชน์ และบำเพ็ญสาธารณกุศลเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ ณ พุทธมณฑล ตำบล ศาลายา อำเภอ พุทธมณฑล จังหวัดนครปฐม
โดยมีกิจกรรมประกอบด้วย การปลูกต้นไม้ ตัดแต่งกิ่งไม้ การปรับปรุงภูมิทัศน์ ทาสีรูปปั้นสัตว์ ห้องสุขาและศาลาพักคอย ให้อาหารปลาบริเวณพื้นที่ปลูกต้นไม้ของสำนักงานปลัดกระทรวงกลาโหม รวมทั้งมอบอาหารสุนัขให้เจ้าหน้าที่ผู้ดูแลเกาะสุนัขภายในพุทธมณฑล สำหรับการจัดกิจกรรมในวันนี้ ถือเป็นการบำเพ็ญสาธารณประโยชน์ และบำเพ็ญสาธารณกุศลของข้าราชการสำนักงานปลัดกระทรวงกลาโหม ที่ได้ร่วมกับดูแลช่วยเหลือสังคม เนื่องในโอกาสเฉลิมพระชนมพรรษาสมเด็จพระบรมราชชนนีพันปีหลวง อันเป็นการแสดงออกถึงความสำนึกในพระมหากรุณาธิคุณ ที่ทรงมีต่อปวงชนชาวไทย และประเทศชาติ
วันศุกร์ที่ 17 ธันวาคม 2564
นายกรัฐมนตรีให้เกียรติเป็นสักขีพยานส่งมอบ-รับมอบ สวนป่า “เบญจกิติ” ระหว่างกองทัพบก กรมธนารักษ์และกรุงเทพมหานคร
วันนี้ (17 ธันวาคม 2564) พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ให้เกียรติเป็นสักขีพยานการลงนามบันทึกการส่งมอบ-รับมอบ สวนป่า “เบญจกิติ” ระยะที่ 2-3 บางส่วน ระหว่างกองทัพบกกับกรมธนารักษ์ และกรมธนารักษ์กับกรุงเทพมหานคร
นายอาคม เติมพิทยาไพสิฐ รัฐมนตรีว่าการกระทรวงการคลัง กล่าวว่า การจัดสร้างสวนสาธารณะ “เบญจกิติ” มีเนื้อที่รวมประมาณ 450 ไร่ โดยกระทรวงการคลัง กรมธนารักษ์ เป็นหน่วยงานผู้รับผิดชอบในการจัดสร้างและการยาสูบแห่งประเทศไทยเป็นผู้สนับสนุนค่าใช้จ่ายในการก่อสร้าง มีการออกแบบสวนสาธารณะ เป็น 2 ส่วน คือ สวนน้ำ เนื้อที่ประมาณ 130 ไร่ และสวนป่า เนื้อที่ประมาณ 320 ไร่ ที่ผ่านมาในปี 2547 กรมธนารักษ์ได้จัดสร้างสวนน้ำ “เบญจกิติ” และในปี 2559 ได้ดำเนินการจัดสร้างสวนป่าระยะที่ 1 เนื้อที่ประมาณ 61 ไร่ และได้ส่งมอบพื้นที่ดังกล่าวให้กรุงเทพมหานครเป็นผู้ดูแลบำรุงรักษาและบริหารจัดการ
ในปี 2563 กระทรวงการคลัง โดยกรมธนารักษ์ได้ขอความร่วมมือจากกองทัพบกเป็นผู้ดำเนินการก่อสร้างสวนป่า “เบญจกิติ” ระยะที่ 2-3 เนื้อที่ประมาณ 259 ไร่ โดยมีกรอบระยะเวลาการจัดสร้างสวนป่า “เบญจกิติ” ให้แล้วเสร็จสมบูรณ์ในเดือนเมษายน 2565 การจัดสร้างสวนป่าแห่งนี้ ได้มีการออกแบบให้มีพื้นที่ป่าและพื้นที่น้ำร้อยละ 85 มีรูปแบบเป็นสวนป่าเชิงนิเวศน์ที่ใช้ศักยภาพจากต้นไม้เดิมในพื้นที่ที่เก็บรักษาไว้ และการปลูกต้นไม้เพิ่มในพื้นที่โครงการฯ รวม 8,725 ต้น พรรณไม้ประมาณ 350 ชนิด โดยได้กำหนดพรรณไม้ใหญ่ในแต่ละจุดเพื่อสร้างเอกลักษณ์ของสวนป่าให้มีความโดดเด่น ภายในสวนป่ามีต้นไม้หลากสี สลับและเปลี่ยนไปหมุนเวียนกันแต่ละฤดู มีเส้นทางเดิน ทางวิ่ง ทางจักรยาน ทางเดินศึกษาธรรมชาติ และสามารถใช้ทางเดินลอยฟ้า (Sky Walk) ระยะทาง 1.6 กิโลเมตร เป็นเส้นทางเชื่อมไปยังพื้นที่สวนน้ำ “เบญจกิติ” เพื่อรองรับการเชื่อมต่อกับสะพานเขียวที่สามารถเชื่อมไปยังสวนลุมพินีได้ พร้อมออกแบบปรับปรุงอาคารเดิมในพื้นที่ให้เป็นอาคารพิพิธภัณฑ์และอาคารกีฬาให้เป็นพิพิธภัณฑ์มีชีวิต การเรียนรู้ที่หลากหลาย การเปลี่ยนผ่านเมืองสู่ป่าจากโรงงานเป็นสวน ตลอดจนการเตรียมพื้นที่จัดนิทรรศการเฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง ส่วนอาคารกีฬาจะเป็นพื้นที่สำหรับการประกอบกิจกรรมต่าง ๆ ไม่ว่าจะเป็นกิจกรรมของครอบครัว กิจกรรมสร้างสุขภาพ
นายประภาศ คงเอียด อธิบดีกรมธนารักษ์ กล่าวเพิ่มเติมว่าการดำเนินโครงการจัดสร้างสวนป่า “เบญจกิติ” ระยะที่ 2-3 และได้แบ่งการก่อสร้างออกเป็น 2 พื้นที่ โดยเริ่มก่อสร้างตั้งแต่วันที่ 1 พฤศจิกายน 2563 เป็นต้นมา ปัจจุบันกองทัพบกได้ก่อสร้างพื้นที่ก่อสร้างที่ 1 เนื้อที่ประมาณ 160 ไร่ 1 งาน 76 ตารางวา เสร็จเรียบร้อยแล้ว จึงได้กำหนดให้มีการจัดงานส่งมอบ-รับมอบ สวนป่า "เบญจกิติ" ระยะที่ 2-3 บางส่วน ระหว่างกองทัพบกกับกรมธนารักษ์ และกรมธนารักษ์กับกรุงเทพมหานครในครั้งนี้ขึ้น โดยมีวัตถุประสงค์ เพื่อส่งมอบพื้นที่ให้กับกรมธนารักษ์ และให้กรุงเทพมหานครเป็นผู้ดูแลบำรุงรักษาสวนสาธารณะ “เบญจกิติ” ต่อไป สำหรับพื้นที่ก่อสร้างที่ 2 อยู่ระหว่างการดำเนินการก่อสร้างเป็นงานปรับปรุงอาคารพิพิธภัณฑ์อาคารกีฬา และในส่วนงานสวนที่เหลือมีกำหนดแล้วเสร็จสมบูรณ์ในเดือนเมษายน 2565 เพื่อให้มีช่วงเวลาเตรียมจัดงานเปิดโครงการฯ เพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ผู้เป็นที่รักยิ่งของปวงชนชาวไทย ในวันที่ 12 สิงหาคม 2565 และจะได้เปิดให้ประชาชนได้เข้าใช้ประโยชน์อย่างเป็นทางการต่อไป
วันอังคารที่ 26 ตุลาคม 2564
ก.เกษตรฯ เตรียมความพร้อมเสนอโครงการภายใต้แผนฟื้นฟูโควิด-19 รอบ 2
ก.เกษตรฯ เตรียมความพร้อมเสนอโครงการภายใต้แผนฟื้นฟูโควิด-19 รอบ 2
วันที่ 26 ต.ค. 64 นายอำพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมหารือเตรียมความพร้อมโครงการภายใต้แผนฟื้นฟูเศรษฐกิจและสังคมที่ได้รับผลกระทบจากการระบาดของโรคติดเชื้อไวรัสโคโรนา 2019 ด้านการเกษตร ตามแผนงาน/โครงการกลุ่มที่ 3.2 การลงทุนเพื่อเพิ่มศักยภาพและขีดความสามารถในการแข่งขันของภาคการผลิตและบริการ โดยมีนายขจร เราประเสริฐ รองอธิบดีกรมส่งเสริมการเกษตร และนายนวนิตย์ พลเคน รองอธิบดีกรมส่งเสริมการเกษตร พร้อมด้วยผู้อำนวยการกอง/สำนัก และเจ้าหน้าที่ที่เกี่ยวข้องเข้าร่วมประชุม ณ ห้องประชุมกองนโยบายเทคโนโลยีเพื่อการเกษตรและเกษตรกรรมยั่งยืน กระทรวงเกษตรและสหกรณ์ ซึ่งโครงการที่อยู่ในการบริหารกำกับของรองปลัดกระทรวงเกษตรและสหกรณ์ (นายอำพันธุ์ เวฬุตันติ) มีจำนวน 3 โครงการ ได้แก่ 1) โครงการพัฒนาธุรกิจบริการดินและปุ๋ยเพื่อชุมชน (One Stop Service) 2) โครงการยกระดับแปลงใหญ่ด้วยเกษตรสมัยใหม่และเชื่อมโยงตลาด และ 3) โครงการส่งเสริมการพัฒนาวิสาหกิจชุมชน กลุ่ม/องค์กรเกษตรกร ในการผลิต การแปรรูป การทำผลิตภัณฑ์ และท่องเที่ยวเชิงเกษตร
ทั้งนี้ ที่ประชุมได้พิจารณาทบทวนโครงการในประเด็นของกลุ่มเป้าหมายที่ต้องไม่ซ้ำซ้อนกันและครอบคุลมมากขึ้น การกำหนดเงื่อนไขคุณสมบัติของผู้เข้าร่วมโครงการ กิจกรรมดำเนินการและงบประมาณให้เกิดความสอดคล้อง โดยที่ประชุมเห็นชอบในร่างโครงการเบื้องต้น และมอบหมายให้ผู้รับผิดชอบโครงการปรับแก้รายละเอียดตามข้อเสนอแนะของที่ประชุม เพื่อดำเนินการเสนอโครงการตามกรอบระยะเวลาต่อไป
วันพฤหัสบดีที่ 7 เมษายน 2565
สธ.รับมอบเครื่องช่วยหายใจขนาดใหญ่ ส่งให้ 6 โรงพยาบาลในต่างจังหวัดใช้ดูแลผู้ป่วย
กระทรวงสาธารณสุข รับมอบเครื่องช่วยหายใจขนาดใหญ่ ชนิดควบคุมปริมาตรและความดัน จำนวน 6 เครื่อง มูลค่า 4,800,000 บาท จากมูลนิธิเอื้อ-รดี เพื่อสนับสนุนภารกิจดูแลสุขภาพประชาชนของโรงพยาบาลใน 6 จังหวัด
กระทรวงสาธารณสุข รับมอบเครื่องช่วยหายใจขนาดใหญ่ ชนิดควบคุมปริมาตรและความดัน จำนวน 6 เครื่องมูลค่า 4,800,000 บาท จากมูลนิธิเอื้อ-รดี เพื่อสนับสนุนภารกิจดูแลสุขภาพประชาชนของโรงพยาบาลใน 6 จังหวัด ได้แก่ จ.อ่างทอง อุดรธานี พิษณุโลก พัทลุง เชียงใหม่ และขอนแก่น
วันนี้ (7 เมษายน 2565) ที่สำนักงานปลัดกระทรวงสาธารณสุข อ.เมือง จ.นนทบุรี นายอนุทิน ชาญวีรกูลรองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร ร่วมพิธีรับมอบเครื่องช่วยหายใจขนาดใหญ่ ชนิดควบคุมปริมาตรและความดัน จำนวน 6 เครื่อง มูลค่า 4,800,000 บาท จาก ศาสตราจารย์พิเศษหิรัญ รดีศรีประธานกรรมการมูลนิธิเอื้อ-รดี คุณนงเยาว์ รดีศรี และครอบครัว พร้อมทั้ง มอบโล่แสดงความขอบคุณมูลนิธิเอื้อ-รดี ที่ให้การสนับสนุนการปฏิบัติภารกิจในการดูแลสุขภาพประชาชนของกระทรวงสาธารณสุขมาอย่างต่อเนื่อง
นายอนุทิน กล่าวว่า กระทรวงสาธารณสุขได้รับความร่วมมือจากภาคเอกชนในการสนับสนุนเครื่องมือ อุปกรณ์ที่ใช้ปฏิบัติงานทางการแพทย์มาโดยตลอด โดยที่ผ่านมา มูลนิธิเอื้อ-รดี ได้สนับสนุนรถพยาบาลฉุกเฉินพร้อมอุปกรณ์ จำนวน 5 คัน มูลค่ากว่า 10 ล้านบาท เพื่อใช้ในภารกิจการรับส่งต่อผู้ป่วยให้มีความรวดเร็วและปลอดภัย ซึ่งได้มีการส่งมอบไปยังโรงพยาบาลในสังกัดตามความประสงค์ของผู้บริจาคแล้ว และในวันนี้ ยังได้บริจาคเครื่องช่วยหายใจขนาดใหญ่ ชนิดควบคุมปริมาตรและความดัน รุ่นEvita V600 ผลิตภัณฑ์ Draeger อีกจำนวน 6 เครื่อง มูลค่า 4,800,000 บาท เพื่อมอบให้แก่โรงพยาบาลในต่างจังหวัด 6 แห่ง คือ โรงพยาบาลอ่างทอง จังหวัดอ่างทอง, โรงพยาบาลเพ็ญ จังหวัดอุดรธานี, โรงพยาบาลพุทธชินราช จังหวัดพิษณุโลก, โรงพยาบาลพัทลุง จังหวัดพัทลุง, โรงพยาบาลสันป่าตอง จังหวัดเชียงใหม่ และโรงพยาบาลขอนแก่น จังหวัดขอนแก่น ซึ่งเป็นอุปกรณ์ทางการแพทย์ที่สำคัญในการดูแลผู้ป่วยที่มีภาวะวิกฤต มั่นใจว่าเครื่องช่วยหายใจนี้จะสามารถช่วยชีวิตผู้ป่วยได้จำนวนมาก
************************************** 7 เมษายน 2565
วันอาทิตย์ที่ 5 ธันวาคม 2564
"ปลัดกระทรวงกลาโหมร่วมในพิธีทำบุญตักบาตร พิธีวางพานพุ่มดอกไม้และพิธีถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
ในวันอาทิตย์ที่ ๕ ธันวาคม ๒๕๖๔ พลเอก วรเกียรติ รัตนานนท์ ปลัดกระทรวงกลาโหม พร้อมด้วย พันตำรวจเอกหญิง อังศุวรรรณ รัตนานนท์ นายกสมาคมภริยาข้าราชการ สำนักงานปลัดกระทรวงกลาโหม
ร่วมในพิธีทำบุญตักบาตรเพื่อถวายเป็นพระราชกุศล พิธีวางพานพุ่มดอกไม้ และพิธีถวายบังคม เนื่องในวันคล้ายวันพระบรมราชสมภพ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันชาติ และวันพ่อแห่งชาติ ๕ ธันวาคม ๒๕๖๔ ณ มณฑลพิธีท้องสนามหลวง
ทั้งนี้ทุกภาคส่วนได้พร้อมใจกันจัดกิจกรรมเนื่องในโอกาสดังกล่าว เพื่อน้อมรำลึกในพระมหากรุณาธิคุณฯ โดยเป็นการจัดกิจกรรมแบบชีวิตวิถีใหม่ หรือนิวนอร์มัล (New Normal) ซึ่งจำกัดจำนวนผู้เข้าร่วมงานได้เฉพาะผู้ที่ได้รับการฉีดวัคซีนป้องกันโรคโควิด-19 ครบแล้ว และต้องดำเนินการป้องกันการแพร่ระบาดของโรคโควิด-19 ตามมาตรการด้านสาธารณสุขอย่างเคร่งครัด
วันพฤหัสบดีที่ 11 สิงหาคม 2565
โฆษกรัฐบาลเผยนายกฯ แนะ "วันแม่แห่งชาติ" ลูกๆ พาแม่เที่ยวยังต้องเน้นมาตรการป้องกันโควิด-19 อย่างเคร่งครัด  และสามารถบอกรักแม่ผ่านออนไลน์/โทรศัพท์เป็น" วัคซีนใจ" ให้แม่
โฆษกรัฐบาลเผยนายกฯ แนะ  "วันแม่แห่งชาติ"  ลูกๆ พาแม่เที่ยวยังต้องเน้นมาตรการป้องกันโควิด-19 อย่างเคร่งครัด  และสามารถบอกรักแม่ผ่านออนไลน์/โทรศัพท์เป็น" วัคซีนใจ"  ให้แม่หรือผู้สูงอายุปลอดภัยจากโควิด-19
วันนี้ (11 ส.ค.65) นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมร่วมอวยพร "วันแม่แห่งชาติ" เนื่องในวันเฉลิมพระชนมพรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง วันที่ 12 สิงหาคมของทุกปี แนะประชาชนและลูกๆ ที่มีโปรแกรมจะพาแม่เที่ยวในช่วงเทศกาลวันแม่แห่งชาติปีนี้ ยังคงมาตรการป้องกันตนเอง โดยใช้มาตรการ 2U ได้แก่ Universal Prevention คือ มาตรการป้องกันโรคส่วนบุคคล และ Universal Vaccination คือ การฉีดวัคซีน ซึ่งช่วยเพิ่มภูมิป้องกัน สามารถทำกิจกรรมรวมกลุ่มได้ ขณะเดียวกัน ขอแนะนำว่า ยังต้องสวมหน้ากากตลอดเวลา โดยเฉพาะการพาแม่ไปทานข้าวนอกบ้าน เข้าร้านอาหาร หรือทำกิจกรรมร่วมกัน เพราะผู้สูงอายุ เป็นกลุ่มเสี่ยง 608 ที่ต้องระวังเป็นพิเศษเมื่อต้องออกนอกบ้าน
อย่างไรก็ตาม นายกรัฐมนตรีขอเชิญชวนเดือนแห่งวันแม่นี้ ให้ลูกๆ บอกรักแม่ผ่านออนไลน์หรือการโทรศัพท์ซึ่งเป็นวิธีที่ปลอดภัยที่สุด ซึ่งสอดคล้องกับสถานการณ์ที่ไวรัสโควิด-19 โอมิครอน ยังแพร่ระบาดอยู่ ทั้งนี้ การแสดงออกถึงความห่วงใยซึ่งกันและกัน ถือเป็นส่วนหนึ่งของการสร้างวัคซีนทางใจ ทั้งยังช่วยให้แม่และสมาชิกทุกคนในครอบครัวปลอดภัยจากโรคโควิด-19
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 ผู้ป่วยรายใหม่ วันพฤหัสบดีที่ 11 สิงหาคม 2565 ผู้ป่วยรายใหม่ (รักษาตัวใน รพ.) จำนวน 2,316 ราย จำแนกเป็น ผู้ป่วยในประเทศ 2,316 รายผู้ป่วยมาจากต่างประเทศ 0 ราย ผู้ป่วยสะสม 2,390,622 ราย (ตั้งแต่ 1 มกราคม 2565) หายป่วยกลับบ้าน 2,076 ราย หายป่วยสะสม 2,392,529 ราย (ตั้งแต่ 1 มกราคม 2565) ผู้ป่วยกำลังรักษา 21,304 ราย เสียชีวิต 35 ราย เสียชีวิตสะสม 10,032 ราย (ตั้งแต่ 1 มกราคม 2565) จำนวนผู้ป่วยปอดอักเสบ รักษาตัวอยู่ในโรงพยาบาล 919 ราย ///
วันพฤหัสบดีที่ 16 มิถุนายน 2565
The Prime Minister visited a high-value agricultural operation at Ban Tha Yim Mueang, Sakon Nakhon, and advised on adaptability to expand the quality in every factor.
The Prime Minister visited a high-value agricultural operation at Ban Tha Yim Mueang, Sakon Nakhon, and advised on adaptability to expand the quality in every factor.
June 15, 2022, at 1400hrs, Ban Tha Yim, Mueang Sakon Nakhon, Sakon Nakhon Province, Government Spokesperson Thanakorn Wangboonkongchana disclosed that General Prayut Chan-o-cha, Prime Minister and Minister of Defense, together with delegations, visited the high-value agricultural operation in Sakon Nakhon province, where it has also set goals to cultivate agriculture and agro-industry with high-value innovations. In the field of livestock development, significant economic animal raising has been publicized, namely the four wonders of Phu Phan Center (Phu Phan Black Chicken, Phu Phan Pig, Phu Phan Cattle, and Phu Phan Black Rabbit), developed by the Phu Phan Development Study Center Royal Initiative Project and related agencies.
On this occasion, the Prime Minister greeted and encouraged beef cattle farmers and fed the cattle. In contrast, representatives of beef cattle farmers have requested support from academics in various fields, such as processing and developing meat quality so Thai meat can compete in international markets, and generate more income for farmers.
Prime Minister appreciated the cattle raisers and the Young Smart Farmers group, who learned how to adjust and adapt the way of cattle raising to suit and satisfy the crisis. It is an example of resilience and good management, especially in contributing quality food at a lower price than the market. As for supporting academics, the Prime Minister had assigned the provincial governor to cooperate with academics and advisors to cattle raisers to enrich the quality in every aspect. The Prime Minister emphasizes that everything in the present is constantly changing. Therefore, it’s important to follow up on the news and be aware of the changes in the world, and also apply the knowledge and suitable information to each area. And he also confirmed that the government is always ready to support and help farmers' well-being.
Then the Prime Minister and his delegation continued to Wat Pa Nak Nimit, Tambon Tong Kob, Amphoe Khok Si Suphan, and Wat Phra That Choeng Chum Worawihan, That Choeng Chum Subdistrict, Mueang Sakon Nakhon, Sakon Nakhon Province.
วันพุธที่ 1 กันยายน 2564
3 ก.ย. 64 กรมบัญชีกลางจ่ายเงินสงเคราะห์เพื่อการยังชีพตกเบิกผู้สูงอายุ 60 ปีขึ้นไป ที่ถือบัตรสวัสดิการแห่งรัฐ
คณะกรรมการผู้สูงอายุแห่งชาติมีมติเมื่อวันที่ 30 ก.ค.2564 เห็นชอบจ่ายเงินสงเคราะห์เพื่อยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐจากกองทุนผู้สูงอายุ โดยกรมบัญชีกลางทำหน้าที่จ่ายเงินเข้าบัตรสวัสดิการแห่งรัฐ
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เนื่องจากคณะกรรมการผู้สูงอายุแห่งชาติ มีมติเมื่อวันที่ 30 กรกฎาคม 2564 เห็นชอบการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐจากกองทุนผู้สูงอายุ โดยกรมบัญชีกลางทำหน้าที่ในการจ่ายเงินเข้าบัตรสวัสดิการแห่งรัฐของผู้มีสิทธิ ตามอัตราการจ่ายเดิม (ผู้สูงอายุที่มีรายได้ไม่เกิน 30,000 บาทต่อปี จะได้รับความช่วยเหลือ 100 บาทต่อเดือน และผู้สูงอายุที่มีรายได้เกิน 30,000 บาทต่อปี แต่ไม่เกิน 100,000 บาทต่อปี จะได้รับความช่วยเหลือ 50 บาทต่อเดือน) ซึ่งจะจ่ายย้อนหลัง ดังนี้
- ปีงบบประมาณ พ.ศ. 2563 จ่าย 4 เดือน (มิถุนายน - กันยายน 2563)
- ปีงบประมาณ พ.ศ. 2564 จ่าย 6 เดือน แบบเดือนเว้นเดือน (ตุลาคม และธันวาคม 2563 กุมภาพันธ์ เมษายน มิถุนายน และสิงหาคม 2564)
“สำหรับเงื่อนไขของผู้มีสิทธิ จะต้องเป็นผู้ถือบัตรสวัสดิการแห่งรัฐที่มีอายุครบ 60 ปีขึ้นไป ก่อนเดือนที่ได้รับสิทธิเงินสงเคราะห์ฯ โดยกรมบัญชีกลางจะจ่ายเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิ ในวันที่ 3 กันยายน 2564 ซึ่งวงเงินดังกล่าว สามารถใช้ชำระค่าสินค้าหรือบริการผ่านเครื่องรับชำระเงินอิเล็กทรอนิกส์ (เครื่อง EDC) หรือแอปพลิเคชั่น “ถุงเงินประชารัฐ” ที่ร้านธงฟ้าราคาประหยัดพัฒนาเศรษฐกิจท้องถิ่น หรือร้านค้าประชารัฐของกองทุนหมู่บ้านและชุมชนเมือง รวมทั้งสามารถถอนเป็นเงินสดได้ที่ตู้ ATM ของ บมจ. ธนาคารกรุงไทย หรือสาขาของ บมจ.ธนาคารกรุงไทย ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 หรือ Call Center บัตรสวัสดิการแห่งรัฐ 02 109 2345 ในวัน เวลาราชการ” โฆษกกรมบัญชีกลาง กล่าว
วันพฤหัสบดีที่ 27 มกราคม 2565
ปลัดฯ บุญชอบ ปลื้ม บ.บางจาก ดึงคนพิการเข้าทำงาน สร้างความมั่นคงทางอาชีพ
ปลัดกระทรวงแรงงาน ชื่นชม บริษัท บางจากคอร์ปอเรชั่น จำกัด (มหาชน) ที่ได้รับคนพิการบรรจุเข้าทำงาน ร่วมยกระดับคุณภาพชีวิตของคนพิการให้มีความมั่นคงทางอาชีพ ลดความเหลื่อมล้ำทางสังคม
วันที่ 27 มกราคม 2565 นายบุญชอบ สุทธมนัสวงษ์ ปลัดกระทรวงแรงงาน กล่าวแสดงความยินดีกับคนพิการจำนวน 10 คน ที่ได้รับการพิจารณาบรรจุให้เข้าทำงาน ณ บริษัท บางจากคอร์ปอเรชั่น จำกัด (มหาชน) โดยกล่าวว่า รัฐบาลโดยการนำของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ให้ความสำคัญกับการแก้ไขปัญหาของประเทศ ด้านเศรษฐกิจ ด้านสังคม โดยการ
ยกระดับคุณภาพชีวิตเพิ่มการจ้างงานสร้างรายได้ การสร้างความเป็นธรรมลดความเหลื่อมล้ำ ตลอดจนมุ่งเน้นประเด็นความเสมอภาคและหลักประกันทางสังคมให้แก่ประชาชนกลุ่มเสี่ยงหรือกลุ่มเปราะบาง โดยใช้กลไกประชารัฐในการขับเคลื่อนการบริหารราชการแผ่นดินในการทำงานที่เชื่อมโยงระหว่างภาครัฐ ภาคเอกชน และภาคประชาชน ซึ่งปัจจุบันภาครัฐได้ให้ความสำคัญกับปรัชญาเรื่องความมั่นคงของมนุษย์มากขึ้น โดยเฉพาะอย่างยิ่งการพัฒนาศักยภาพและการเสริมพลังของกลุ่มคนเหล่านี้ให้สามารถยืนอยู่ได้ด้วยตนเอง ควบคู่ไปกับการเร่งพัฒนาและปรับปรุงเงื่อนไขต่าง ๆ ที่เกี่ยวข้องกับการขอรับบริการทางสังคมและบริการอื่นที่ทางภาครัฐเป็นผู้จัดให้มีความยืดหยุ่นและเอื้อต่อกลุ่มผู้ด้อยโอกาสทางสังคมเหล่านี้มากขึ้น รวมทั้งการเพิ่มพื้นที่ทางสังคมให้กับภาคประชาสังคมและภาคเอกชนได้เข้ามามีส่วนร่วมในการพัฒนาศักยภาพของกลุ่มคนเหล่านี้
ปลัดกระทรวงแรงงาน กล่าวเพิ่มเติมว่า ผู้ด้อยโอกาสทางสังคมโดยเฉพาะกลุ่มคนพิการ ถือเป็นกลุ่มคนที่กระทรวงแรงงานได้ให้ความสำคัญเป็นอย่างยิ่งที่จะต้องให้ช่วยเหลือ สนับสนุน สร้างโอกาสในด้านต่าง ๆ เพื่อให้สามารถดำรงชีวิตอยู่ในสังคมได้อย่างมั่นคง ที่สำคัญคือต้องอยู่ได้อย่างมีศักดิ์ศรีและเท่าเทียมกับกลุ่มคนส่วนใหญ่ของประเทศ ซึ่งในวันนี้ถือเป็นวันที่บริษัท บางจาก คอร์ปอเรชั่น จำกัด (มหาชน) ได้สนองนโยบายของรัฐบาลในการยกระดับคุณภาพชีวิตของคนพิการให้มีความมั่นคงทางอาชีพ ลดความเหลื่อมล้ำทางสังคม ด้วยการเปิดโอกาสให้คนพิการได้เข้ามาเป็นส่วนหนึ่งขององค์กร
“ผมมั่นใจว่าคนพิการทุกท่านในวันนี้จะได้แสดงศักยภาพของตนเองให้ทุกภาคส่วนได้เห็นว่าคนพิการมีความสามารถที่จะสร้างสรรค์ผลงานในหน้าที่ได้อย่างมีประสิทธิภาพและเกิดประสิทธิผลอย่างสูงสุดขององค์กรต่อไป” นายบุญชอบ กล่าวทิ้งท้าย
บริษัท บางจาก คอร์ปอเรชั่น จำกัด (มหาชน) ได้ให้ความสำคัญและส่งเสริมพนักงาน การจ้างงานพนักงานพิการมาอย่างต่อเนื่อง ตั้งแต่ปี พ.ศ. 2561 เป็นต้นมา ซึ่งปัจจุบันได้จ้างพนักงานคนพิการเป็นพนักงานประจำ จำนวน 10 คน แบ่งเป็นเพศชาย 3 คน และเพศหญิง 7 คน ปฏิบัติงานในระดับ 1 – 2 ขององค์กร ครอบคลุมสายงานต่าง ๆ ประกอบด้วย กลุ่มงานบัญชีและการเงิน กลุ่มงานบริหารและพัฒนาศักยภาพองค์กร กลุ่มธุรกิจการตลาด รวมถึงกลุ่มธุรกิจโรงกลั่นและการค้าน้ำมัน
วันศุกร์ที่ 14 มกราคม 2565
“รมว.เกษตรฯ” ติดตามการบริหารจัดการน้ำฤดูแล้ง ปี 65 ในพื้นที่ภาคใต้
“รมว.เกษตรฯ” ติดตามการบริหารจัดการน้ำฤดูแล้ง ปี 65 ในพื้นที่ภาคใต้
ดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และคณะลงพื้นที่ติดตามสถานการณ์อุกทกภัยและแนวทางการบริหารจัดการน้ำฤดูแล้งปี2565ในเขตพื้นที่ภาคใต้โดยมีนายเอนกก้านสังวรผู้อำนวยการสำนักเครื่องจักรกลพร้อมด้วยนายปริญญาสัคคะนายกผู้อำนวยการสำนักงานชลประทานที่15นายเดชเล็กวิชัยผู้อำนวยการสำนักงานชลประทานที่16และนายเฉลิมชัยตรีนรินทร์ผู้อำนวยการสำนักงานชลประทานที่17และผู้เกี่ยวข้องเข้าร่วมประชุมและรายงานสถานการณ์น้ำณสำนักงานชลประทานที่16อำเภอหาดใหญ่จังหวัดสงขลา
รมว.เกษตรฯเปิดเผยว่าได้มอบนโยบายโดยกำชับให้โครงการชลประทานทุกแห่งในพื้นที่ภาคใต้บริหารจัดการน้ำตามมาตรการที่วางไว้ตลอดจนเตรียมความพร้อมรับสถานการณ์น้ำในฤดูกาลแล้งและฤดูฝนรวมทั้งวางแผนการบริหารจัดการน้ำและเตรียมพร้อมสรรพกำลังเครื่องมือเครื่องจักรตลอดจนบูรณาการทำงานร่วมกันระหว่างหน่วยงานอีกทั้งยังได้เน้นย้ำในเรื่องของมาตรการกำจัดวัชพืชโดยเข้าไปทำการขุดลอกและกำจัดวัชพืชในพื้นที่ต่างๆอย่างต่อเนื่องเพื่อเพิ่มประสิทธิภาพการเก็บกักน้ำการส่งน้ำและระบายน้ำในช่วงฤดูฝนเพื่อให้ประชาชนได้มีน้ำกินน้ำใช้และน้ำเพื่อการเกษตรอย่างเพียงพอ
สำหรับสถานการณ์อุทกภัยในพื้นที่ภาคใต้ในช่วงปี2564ที่ผ่านมาอิทธิพลของพายุและร่องมรสุมที่พาดผ่านบริเวณภาคใต้ส่งผลให้เกิดฝนตกหนักในหลายพื้นที่กระทรวงเกษตรและสหกรณ์โดยกรมชลประทานได้กำชับให้ทุกโครงการชลประทานในพื้นที่ภาคใต้บริหารจัดการน้ำในอ่างเก็บน้ำให้อยู่ในเกณฑ์ควบคุมพร้อมเพิ่มศักยภาพการระบายน้ำในลำน้ำต่างๆรวมทั้งเตรียมพร้อมเครื่องจักรเครื่องมือกว่า1,189หน่วยประจำจุดพื้นที่เสี่ยงน้ำท่วมอาทิเครื่องสูบน้ำ350เครื่องเครื่องผลักดันน้ำ440เครื่องรถแทรกเตอร์/รถขุด196คันและเครื่องจักรกลสนับสนุนอื่นๆอีก203หน่วยเป็นต้นเพื่อเร่งระบายน้ำออกจากพื้นที่ชุมชนและลดผลกระทบที่เกิดขึ้นกับประชาชนให้มากที่สุดทำให้ขณะนี้พื้นที่ส่วนใหญ่ได้กลับเข้าสู่ภาวะปกติแล้ว13จังหวัดได้แก่เพชรบุรีประจวบคีรีขันธ์ชุมพรระนองสุราษฎร์ธานีนครศรีธรรมราชพังงาพัทลุงตรังสตูลยะลานราธิวาสและปัตตานี
สำหรับแนวทางการบริหารจัดการน้ำฤดูแล้งปี2565ในพื้นที่ภาคใต้กรมชลประทานได้ดำเนินการตามมาตรการการบริหารจัดการน้ำฤดูแล้งปี2564/65ทั้ง8มาตรการอย่างเคร่งครัดโดยการเร่งเก็บกักน้ำและจัดหาแหล่งน้ำสำรองในพื้นที่เสี่ยงภัยแล้งพร้อมจัดสรรน้ำให้สอดคล้องกับปริมาณน้ำต้นทุนที่มีอยู่ในพื้นที่ตามลำดับความสำคัญของกิจกรรมการใช้น้ำอาทิการอุปโภคบริโภครักษาระบบนิเวศการสำรองน้ำไว้ใช้ในช่วงต้นฤดูฝนการเกษตรและการอุตสาหกรรมเป็นต้นรวมทั้งวางแผนสนับสนุนการเพาะปลูกพืชในพื้นที่ที่ได้รับผลกระทบจากอุทกภัยก่อนเป็นอันดับแรกนอกจากนี้ยังได้จัดเตรียมน้ำสำรองสำหรับพื้นที่ลุ่มต่ำเพื่อสนับสนุนน้ำเตรียมแปลงและเฝ้าระวังคุณภาพน้ำในแม่น้ำสายหลักสายรองให้อยู่ในเกณฑ์มาตรฐานพร้อมติดตามประเมินผลให้เป็นไปตามแผนที่ได้กำหนดไว้สิ่งสำคัญคือการสร้างการรับรู้สถานการณ์น้ำและแผนบริหารจัดการน้ำโดยการบูรณาการร่วมกันของทุกภาคส่วนร่วมแรงร่วมใจกันใช้น้ำอย่างประหยัดและคุ้มค่าเพื่อให้มีปริมาณน้ำเพียงพอใช้ไปจนถึงต้นฤดูฝนหน้า
วันอังคารที่ 31 พฤษภาคม 2565
โฆษกรัฐบาลขอประชาชนมั่นใจ   สธ. ยืนยันไม่พบผู้ป่วยโรคฝีดาษวานรในไทย
โฆษกรัฐบาลขอประชาชนมั่นใจ   สธ. ยืนยันไม่พบผู้ป่วยโรคฝีดาษวานรในไทย ขณะที่ "นายกฯ" สั่งคุมเข้มทุกหน่วยงานทำงานเคร่งครัด รัดกุม ควบคุมเชื้อ
นายธนกร วังบุญคงชนะ โฆษก ประจำสำนักนายกรัฐมนตรี ได้ย้ำขอความมั่นใจให้ชาวไทยว่า กระทรวงสาธารณสุข ได้ยืนยันว่าขณะนี้ยังไม่พบผู้ป่วยโรคฝีดาษวานรในไทย โดยในส่วนของผู้ป่วย 1 ราย ซึ่งเป็นผู้มาต่อเครื่องในไทย 2 ชั่วโมง บินมาจากประเทศยุโรป เพื่อไปออสเตรเลียเมื่อเดินทางถึงประเทศปลายทางแล้วจึงพบว่าเป็นผู้ป่วยยืนยัน ระหว่างต่อเครื่องผู้ป่วยรายนี้ยังไม่มีอาการป่วย จึงถือว่าผู้สัมผัสใกล้ชิด ไม่ใช่กลุ่มสัมผัสเสี่ยงสูง เพราะตอนใกล้ชิดยังไม่ได้ป่วย จึงไม่เข้าเกณฑ์ผู้ป่วยสงสัย อย่างไรก็ดี รัฐบาลยังติดตามผู้สัมผัสใกล้ชิด คือผู้โดยสารเครื่องบิน ลูกเรือ รวม 12 คน ยังไม่พบว่ามีอาการ และจะติดตามให้ครบ 21 วัน
ในส่วนของผู้ป่วยสงสัยฝีดาษวานรที่พบในประเทศไทย จำนวน 5 รายนั้น ทั้ง 3 รายแรกชาวไอร์แลนด์ ที่บินตรงไปที่ จ.ภูเก็ต และอีก 2 รายที่ยิมเดียวกัน จ.ภูเก็ต จากผลตรวจ ยืนยันตรงกันว่าไม่ใช่ฝีดาษวานร เป็นผู้ป่วยโรคเริม
โฆษกประจำสำนักนายกรัฐมนตรีขอให้ประชาชนเชื่อมั่นการทำงานของรัฐบาลที่นายกรัฐมนตรีได้ให้นโยบาย เน้นย้ำให้ทุกหน่วยงายที่เกี่ยวข้องเคร่งครัด รัดกุมในการทำงานเพื่อปกป้องประชาชนไทยให้ปลอดภัย อย่างไรก็ดี ขอให้ประชาชนร่วมกันสอดส่องดูแลโดยที่กระทรวงสาธารณสุขกำหนด “นิยามผู้ป่วยสงสัย” ดังนี้
1.มีไข้มากกว่า 38 องศาเซลเซียส ร่วมกับอาการอย่างใดอย่างหนึ่ง เช่น เจ็บคอ ปวดศีรษะ ปวดเมื่อยตัว ปวดหลัง หรือต่อมน้ำเหลืองโต ไม่ว่าจะที่คอ ศอก ขาหนีบ
2.มีผื่นตามลำตัว ใบหน้า แขนขา ลักษณะเริ่มจากผื่น ตุ่มนูน ตุ่มน้ำใส ตุ่มหนอง และตุ่มตกสะเก็ด
ดังนั้น แม้จะไม่มีไข้ แต่มีผื่นเหล่านี้ ก็นับเข้านิยาม โดยทั้งหมดนี้จะร่วมกับประวัติเชื่อมโยงระบาดวิทยา ภายใน 21 วัน หรือก่อนมีอาการ คือ
1.มาจากหรืออาศัยในประเทศที่รายงานการระบาดฝีดาษวานร เช่น แอฟริกา แคนาดา สเปน โปรตุเกส และอังกฤษ
2. ร่วมกิจกรรมในงานที่พบผู้ป่วยฝีดาษ หรือมีอาชีพสัมผัสผู้เดินทางจากต่างประเทศ และ
3.สัมผัสใกล้ชิดสัตว์ป่า
ทั้งนี้ กระทรวงสาธารณสุขยังกำหนดให้ โรคฝีดาษวานรในไทยยังไม่ใช่โรคติดต่ออันตราย ยังเป็นโรคติดต่อเฝ้าระวังเหมือนโรคไข้เลือดออก มาลาเรีย อีสุกอีใส อหิวาตกโรค จึงยังไม่มีการเริ่มกักตัวจนกว่าจะเข้าเกณฑ์เป็นผู้ป่วยก่อน ซึ่งกรมควบคุมโรคเตรียมทีมสอบสวนโรคทุกจังหวัด หากพบผู้ป่วยเข้ามาต้องสอบสวนให้ทันภายใน 24 ชั่วโมงแรก รวมถึงติดตามเตรียมเวชภัณฑ์ ยา และวัคซีนด้วย///
วันจันทร์ที่ 16 พฤษภาคม 2565
มท. สั่งการผู้ว่าฯ ทั่วประเทศ แจ้งเทศบาลทุกแห่งเลื่อนการเลือกกรรมการชุมชนออกไปก่อน เพื่อป้องกันการแพร่ระบาดของโรคโควิด-19
มท. สั่งการผู้ว่าฯ ทั่วประเทศ แจ้งเทศบาลทุกแห่งเลื่อนการเลือกกรรมการชุมชนออกไปก่อน เพื่อป้องกันการแพร่ระบาดของโรคโควิด-19
วันนี้ (16 พ.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดเผยว่า กระทรวงมหาดไทยได้มีการประกาศใช้ระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564 มีผลตั้งแต่วันที่ 26 เมษายน 2564 โดยระเบียบฯ ได้กำหนดว่าในเขตเทศบาลที่ไม่มีการแต่งตั้งผู้ใหญ่บ้าน เทศบาลสามารถพิจารณาจัดตั้งเป็นชุมชนได้โดยจัดทำเป็นประกาศเทศบาลจัดตั้งชุมชน เพื่อส่งเสริมการมีส่วนร่วมของพี่น้องประชาชนในการพัฒนาชุมชนท้องถิ่นร่วมกับเทศบาล ทั้งในด้านการจัดบริการสาธารณะ การแก้ปัญหาโครงสร้างพื้นฐาน เศรษฐกิจ สังคม ทรัพยากรธรรมชาติและสิ่งแวดล้อม ศิลปะ จารีตประเพณี ภูมิปัญญาท้องถิ่น อันเป็นการเสริมสร้างความเข้มแข็งให้กับชุมชน โดยให้มีคณะกรรมการชุมชนที่มาจากการเลือกโดยประชาชนในชุมชน จำนวน 5 - 9 คน ตามที่เทศบาลประกาศกำหนด มีวาระการปฏิบัติหน้าที่คราวละ 4 ปีนับแต่วันเลือกกรรมการชุมชน โดยคณะกรรมการชุมชนที่ครบวาระ ยังคงปฏิบัติหน้าที่ต่อไปจนกว่าจะมีการได้เลือกคณะกรรมการชุมชนชุดใหม่
นายสุทธิพงษ์ จุลเจริญ ปลัดกระทรวงมหาดไทย กล่าวว่า กระทรวงมหาดไทย ได้รับทราบข้อมูลเกี่ยวกับการครบวาระคณะกรรมการชุมชนของเทศบาลในพื้นที่ต่าง ๆ และได้รับการประสานงานสมาคมสันนิบาตเทศบาลแห่งประเทศไทย เกี่ยวกับการดำเนินการตามระเบียบฯ ดังกล่าว แต่เนื่องจากในขณะนี้ สถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ยังคงอยู่ในสถานการณ์ที่ยังต้องเฝ้าระวัง และปฏิบัติตามมาตรการควบคุมแบบบูรณาการ ข้อห้าม ข้อยกเว้น และข้อปฏิบัติสำหรับพื้นที่สถานการณ์ระดับต่าง ๆ เช่น การห้ามจัดกิจกรรมที่มีความเสี่ยงต่อการแพร่โรค การรวมกลุ่มของบุคคลที่สามารถจัดได้โดยไม่ต้องขออนุญาต มาตรการควบคุมแบบบูรณาการจำแนกตามพื้นที่สถานการณ์ ฯลฯ ตามข้อกำหนด ออกตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 44) จึงได้สั่งการไปยังผู้ว่าราชการจังหวัดทุกจังหวัดแจ้งให้เทศบาลในเขตพื้นที่ทุกแห่ง เลื่อนการเลือกกรรมการชุมชนของเทศบาลออกไปก่อนจนกว่าจะมีมาตรการที่ชัดเจน ซึ่งกระทรวงมหาดไทยจะได้แจ้งให้ทราบต่อไป
“กระทรวงมหาดไทยให้ความสำคัญในการส่งเสริมการมีส่วนร่วมของประชาชนในการพัฒนาท้องถิ่นร่วมกับเทศบาลผ่านกลไกการเลือกกรรมการชุมชน แต่ทั้งนี้ เพื่อเป็นการป้องกันการแพร่ระบาดของโรคโควิด-19 ที่ยังคงพบพี่น้องประชาชนติดเชื้อในแต่พื้นที่ทั่วประเทศ จึงให้ทุกจังหวัดแจ้งเทศบาลทุกแห่งที่ยังไม่ได้เลือกกรรมการชุมชนชุดใหม่ ให้คณะกรรมการชุมชนที่ครบวาระ ยังคงปฏิบัติหน้าที่ต่อไป แต่ถ้าเทศบาลใดที่ดำเนินการเลือกกรรมการชุมชนชุดใหม่ไปแล้ว ให้กรรมการที่ได้รับเลือกปฏิบัติหน้าที่เป็นไปตามระเบียบกระทรวงมหาดไทย ว่าด้วยคณะกรรมการชุมชนของเทศบาล พ.ศ. 2564” นายสุทธิพงษ์ฯ กล่าวในช่วงท้าย
วันพฤหัสบดีที่ 10 กุมภาพันธ์ 2565
รัฐมนตรีว่าการกระทรวงยุติธรรม มอบกรมราชทัณฑ์ กพ.นี้ วัคซีนโควิดเข็ม 3 ต้องถึงผู้ต้องขังอย่างครอบคลุม
รัฐมนตรีว่าการกระทรวงยุติธรรม มอบกรมราชทัณฑ์ กพ.นี้ วัคซีนโควิดเข็ม 3 ต้องถึงผู้ต้องขังอย่างครอบคลุมทั่วประเทศ หลังเวลานี้ฉีดไปแล้วกว่าแสนราย
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการจัดหาวัคซีนโควิด-19 ให้แก่ผู้ต้องขัง ว่า กรมราชทัณฑ์ฉีดวัคซีนเข็ม 1-2 ให้กับผู้ต้องขังไปแล้ว 248,632 คน คิดเป็น 91.3% ส่วนสาเหตุที่ยังฉีดไม่ครบนั้น เพราะ เป็นผู้ต้องขังเข้าใหม่ รวมถึงผู้เพิ่งรักษาหายจากการติดเชื้อ ในส่วนการจัดสรรวัคซีนเข็ม 3 ให้แก่ผู้ต้องขัง ขณะนี้กรมควบคุมโรคจัดสรรให้แล้วที่ 280,000 โดส แต่จะเป็นการทยอยส่งมอบ ซึ่งเวลานี้ผู้ต้องขังได้รับการฉีดวัคซีนเข็มที่ 3 แล้วจำนวน 107,346 คน
"ผมต้องขอบคุณ กระทรวงสาธารณสุข รวมถึง กรมควบคุมโรค ที่จัดสรรวัคซีนให้แก่เจ้าหน้าที่ผู้คุม และ ผู้ต้องขัง จากนี้กรมราชทัณฑ์ ต้องจัดสรร วางแผน การฉีดวัคซีนเข็ม 3 ให้รวดเร็วขึ้น โดยผมหวังว่าในเดือนกุมภาพันธ์นี้ ตัวเลขผู้ต้องขังได้รับวัคซีนจะมากขึ้นโดยจะครอบคลุมไปยังผู้ต้องขังทั่วประเทศ ผมมีความเป็นห่วง เจ้าหน้าที่ และผู้ต้องขังเป็นอย่างมากในเรื่องของ โควิด 19 สิ่งสำคัญคือวัคซีนต้องครบ ผู้บริหารต้องช่วยกันประสานเพื่อหาวัคซีน และหากเราทำตรงนี้ได้ดีมันก็ยังช่วยป้องกันโรคให้กับบุคลากรของเรา ผมต้องขอบคุณข้าราชการราชทัณฑ์ทุกคนที่ทำงานหนัก ทั้งการเฝ้าเวรยาม การวางแผนการรักษาโควิด อย่างน้อยวันนี้สิ่งที่เราต้องทำคือปฏิบัติตามหลักสิทธิมนุษยชนเพื่อผู้ต้องขัง” รัฐมนตรีว่าการกระทรวงยุติธรรม กล่าว
วันจันทร์ที่ 19 กรกฎาคม 2564
ไฟเขียว ร่าง พ.ร.บ.กิจการอวกาศ
....
แม้ประเทศไทยและทั่วโลก จะอยู่ในสถานการณ์โควิด-19 แต่กิจการด้านอื่นๆ ก็ยังไม่หยุดพัฒนา ล่าสุด ครม. เห็นชอบ ร่าง พ.ร.บ.กิจการอวกาศ พ.ศ. ... ซึ่งจะเป็นกลไกสำคัญที่ทำให้เกิดความร่วมมือด้านเทคโนโลยีอวกาศของไทย กับนานาประเทศทั่วโลก
.
ช่วยให้ไทยพร้อมรองรับการสร้างเศรษฐกิจอวกาศ หรือ New Space Economy ที่เน้นบทบาทร่วมจากภาครัฐและเอกชน สร้างมาตรฐานกิจการอวกาศของประเทศไทย พัฒนาเทคโนโลยี เกิดการลงทุน สร้างรายได้ และการจ้างงานในอุตสาหกรรมที่เป็นเทคโนโลยีขั้นสูงภายในประเทศ
.
เช่น การให้บริการอินเทอร์เน็ตด้วยดาวเทียม การหาตำแหน่งสมาร์ทโฟนด้วยดาวเทียม การพัฒนาและผลิตชิ้นส่วนเพื่อสร้างจรวดและดาวเทียม การพัฒนาอาหารและชุดของมนุษย์อวกาศ เป็นต้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
วันศุกร์ที่ 10 มิถุนายน 2565
รมว.สุชาติ สั่ง เตรียมความพร้อมจัดสนามแข่งขันฝีมือแรงงานแห่งชาติ กระตุ้นเยาวชนและแรงงานสนใจพัฒนาทักษะฝีมือให้สูงขึ้น
รมว.สุชาติ สั่งการกรมพัฒนาฝีมือแรงงานเตรียมความพร้อมการจัดงานแข่งขันฝีมือแรงงานแห่งชาติ ครั้งที่ 29 ระดับภาค เพื่อเฟ้นหาสุดยอดฝีมือจากทุกภาคทั่วประเทศ
วันพุธที่ 8 มิถุนายน 2565
โฆษกรัฐบาลป้อง “พล.อ.ประยุทธ์” สวน “เพื่อไทย” นายกฯ ช่วยประชาชนได้ทุกที่แนะคิด วิเคราะห์ แยกแยะก่อนวิจารณ์ เหน็บใครเป็นอีแอบอยู่หลังเยาวชน แล้วยังเรียกตัวเองว่านักประชาธิปไตย
โฆษกรัฐบาลป้อง “พล.อ.ประยุทธ์” สวน “เพื่อไทย” นายกฯ ช่วยประชาชนได้ทุกที่แนะคิด วิเคราะห์ แยกแยะก่อนวิจารณ์ เหน็บใครเป็นอีแอบอยู่หลังเยาวชน แล้วยังเรียกตัวเองว่านักประชาธิปไตย
วันที่ 8 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า อยากให้ พล.อ.ประยุทธ์ จันทร์โอชา นายกฯ และรมว.กลาโหม มาเป็นหัวหน้าพรรคพลังประชารัฐ อย่าเป็นอีแอบอยู่ข้างหลัง นักการเมืองในยุคปัจจุบันต้องโปร่งใส ไม่ต้องเหนียมอายว่า นายกฯ ไม่เคยบอกว่าจะไปเป็นหัวหน้าพรรคการเมืองไหนทั้งสิ้น เพราะนายกฯ ไม่สนเกมการเมือง ขอมุ่งเน้นแก้ปัญหาความเดือดร้อนให้กับประชาชนเป็นหลัก ดังนั้น ไม่อยากให้นายประเสริฐอ่านหรือฟังข่าวแบบลวก ๆ แล้วก็รีบออกมาวิพากษ์วิจารณ์ ควรคิด วิเคราะห์ แยกแยะก่อนว่าเป็นไปได้หรือไม่ จะได้ไม่ถูกนักการเมืองรุ่นใหม่ถอนหงอกให้ขายขี้หน้าเปล่า ๆ ยืนยันว่า การจะเป็นหัวหน้าพรรคไหนหรือไม่นั้นไม่สำคัญ เพราะการแก้ปัญหาความเดือดร้อนให้กับประชาชนท่านนายกฯ สามารถดำเนินการได้อยู่แล้ว
“นักการเมืองที่ดี ควรมีความเหนียมอายในเรื่องที่น่าละอายไว้บ้าง ไม่ใช่ว่างานในสภาฯ ไม่ทำ แต่ประกาศอยากเป็นรัฐบาล หรือว่าออกไปร่วมกับม็อบบนท้องถนน ทั้ง ๆ ที่เสียงประชาชนส่วนใหญ่ต่างคัดค้าน และสามารถแก้ปัญหาได้ด้วยกลไกของสภาฯ อย่างไรก็ตาม ยืนยันว่าท่านนายกฯ ลุยแก้ปัญหาให้ประชาชนอย่างเต็มที่เสมอมา ไม่เหมือนบางพรรคที่ทำตัวเป็นอีแอบอยู่หลังม็อบเยาวชน แล้วยังกล้าเรียกตัวเองว่านักประชาธิปไตย ที่สำคัญผมอยากจะร้องไห้ที่ได้ยินนายประเสริฐมาพูดเรื่องความโปร่งใสกับ พล.อ.ประยุทธ์ เพราะคนทั้งประเทศทราบดีถึงความซื่อสัตย์สุจริตและโปร่งใสในตัวพล.อ.ประยุทธ์ แต่สำหรับพรรคเพื่อไทยนั้นเต็มไปด้วยความไม่โปร่งใสจนรัฐมนตรีหลายคนต้องติดคุกใช่หรือไม่” นายธนกร กล่าว
วันศุกร์ที่ 10 มิถุนายน 2565
นายกฯ ชื่นชมการจัดแข่งขันวิ่งเทรลระดับโลก ดันปีหน้าจัดเส้นทางข้ามประเทศ ย้ำรัฐบาลพร้อมสนับสนุนการท่องเที่ยวเชิงกีฬา เพื่อขับเคลื่อนเศรษฐกิจในชุมชน สร้างรายได้ให้ประชาชนในพื้นที่
นายกรัฐมนตรีชื่นชมการจัดแข่งขันวิ่งเทรลระดับโลก ดันปีหน้าจัดเส้นทางข้ามประเทศ ย้ำรัฐบาลพร้อมสนับสนุนการท่องเที่ยวเชิงกีฬา เพื่อขับเคลื่อนเศรษฐกิจในชุมชน สร้างรายได้ให้ ประชาชนในพื้นที่ และสร้างมูลค่าทางเศรษฐกิจให้กับประเทศโดยรวม
วันนี้ (10 มิถุนายน 2565) เวลา 09.30 น. ณ ห้องสีม่วง ตึกไทยคู่ฟ้า ทำเนียบรัฐบาล พลเอก ประยุทธ์ จันทร์โอชา นายกรัฐมนตรีรับฟังรายงานเกี่ยวกับการยกระดับการแข่งขันวิ่งเทรล รายการดอยอินทนนท์ ไทยแลนด์ บาย ยูทีเอ็มบี (Doi Inthanon Thailand by UTMB) และประโยชน์ที่ประเทศไทยจะได้รับ ซึ่งเป็นไปตามนโยบายนายกรัฐมนตรีในการส่งเสริมการกีฬา การท่องเที่ยว และเศรษฐกิจในพื้นที่ผ่านกิจกรรมการวิ่งแบบผจญภัยในพื้นที่ธรรมชาติ (Trail Running) ในภูมิภาคต่าง ๆ ของประเทศไทย โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นายก้องศักด ยอดมณี ผู้ว่าการการกีฬาแห่งประเทศไทย และคณะผู้บริหารบริษัท UTMB Asia Limited เข้ารายงาน
ภายหลังรับฟังรายงานฯ นางสาวรัชดา ธนาดิเรก รองโฆษกประจำสำนักนายกรัฐมนตรีเปิดเผยว่า นายกรัฐมนตรี ได้มีการหารือกับรัฐมนตรีว่าการกระทรวงการท่องเที่ยวและกีฬา และคณะผู้บริหารบริษัท UTMB Asia Limited ถึงการส่งเสริมเศรษฐกิจและการท่องเที่ยวของประเทศไทยให้เป็นที่รู้จักมากยิ่งขึ้น พร้อมขอบคุณผู้บริหารบริษัท UTMB Asia Limited และผู้ที่เกี่ยวข้องทุกภาคส่วน ที่ช่วยกันขับเคลื่อนให้การจัดกิจกรรมนี้สำเร็จและสร้างชื่อเสียงในแก่ประเทศในระดับนานาชาติ สามารถสร้างมูลค่าทางเศรษฐกิจได้กว่า 1,500 ล้านบาทต่อปี รวมถึงช่วยส่งเสริมการท่องเที่ยวไทยให้เป็นที่รู้จักมากยิ่งขึ้น นายกรัฐมนตรีย้ำ รัฐบาลพร้อมสนับสนุนการท่องเที่ยวเชิงกีฬาเพื่อขับเคลื่อนเศรษฐกิจการท่องเที่ยวเชิงกีฬา (Sports Tourism) ให้ชุมชนและประชาชนในพื้นที่จะได้รับประโยชน์สูงสุด สร้างมูลค่าทางเศรษฐกิจให้กับประเทศโดยรวม และในระยะต่อไปอยากให้มีการจัดเส้นทางข้ามประเทศ เช่น ไทย-มาเลเซีย หรือไทยกับประเทศเพื่อนบ้านอื่น ๆ ให้เป็นการเชื่อมโยงอาเซียน เชื่อมคน เชื่อมกิจกรรม
นายกรัฐมนตรีชื่นชมการจัดการแข่งขันวิ่งเทรลรายการดอยอินทนนท์ ไทยแลนด์ บาย ยูทีเอ็มบี ในปี 2564 ที่ผ่านมา สามารถสร้างมูลค่าทางเศรษฐกิจทั้งทางตรงและทางอ้อม ก่อให้เกิดกระแสเงินหมุนเวียนในอุตสาหกรรมการท่องเที่ยว โดยเฉพาะอุตสาหกรรมการบริการ การเดินทาง โรงแรม ร้านอาหาร และสถานที่ท่องเที่ยวต่าง ๆ รวมถึงด้านสุขภาพ สำหรับการจัดการแข่งขันวิ่งเทรลในครั้งต่อไป ประเทศไทยจะทำให้ดีที่สุดให้สมกับที่ได้รับความไว้วางใจ ขอให้ทุกคนไทยทุกคนร่วมเป็นเจ้าภาพที่ดีให้การต้อนรับนักกีฬาจากทั่วโลกและสร้างความสุขในการท่องเที่ยวไทย ขอให้สานต่อโครงการออกไปให้เป็นที่รู้จักมากยิ่งขึ้น นำประสบการณ์ปัญหาที่ผ่านมาแก้ไขปรับปรุงให้การจัดการแข่งขันฯ ดียิ่งขึ้นต่อไป
วันจันทร์ที่ 14 กุมภาพันธ์ 2565
“สาธิต” เผย ยังไม่สรุปเลื่อนปลด “โควิด” จากฉุกเฉินวิกฤต 1 เม.ย. อยู่ระหว่างหารือเพิ่มเติม
รัฐมนตรีช่วยว่าการกระทรวงสาธารณสุข เผย ได้หารือกับรองนายกรัฐมนตรีและรัฐมนตรีว่าการกระทรวงสาธารณสุขแล้ว ยังไม่ได้ข้อสรุปเลื่อนปลด “โควิด” จากโรคฉุกเฉินวิกฤตเป็น 1 เมษายนหรือไม่ แต่ได้รับมอบหมายให้หารือเพิ่มเติม
รัฐมนตรีช่วยว่าการกระทรวงสาธารณสุข เผย ได้หารือกับรองนายกรัฐมนตรีและรัฐมนตรีว่าการกระทรวงสาธารณสุขแล้ว ยังไม่ได้ข้อสรุปเลื่อนปลด “โควิด” จากโรคฉุกเฉินวิกฤตเป็น 1 เมษายนหรือไม่ แต่ได้รับมอบหมายให้หารือเพิ่มเติม ทั้งข้อดี ข้อเสีย ผลกระทบ ประกันภัย ผู้ป่วยโควิดที่มีโรคร่วม จำนวนผู้ติดเชื้อ และสื่อสารทำความเข้าใจเรื่องการไปรับการรักษาในโรงพยาบาลตามสิทธิ
วันนี้ (14 กุมภาพันธ์ 2565) ที่โรงแรงพูลแมน ซอยรางน้ำ กทม. ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์กรณีเสนอให้เลื่อนปลดโรคโควิด 19 จากโรคฉุกเฉินวิกฤต (UCEP) จากวันที่ 1 มีนาคม เป็นวันที่ 1 เมษายน 2565 ว่า ได้หารือกับ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขแล้ว ซึ่งได้มอบหมายให้ตนประชุมหารือกับ นพ.เกียรติภูมิ วงศ์รจิต ปลัดกระทรวงสาธารณสุข นพ.ธเรศ กรัษนัยรวิวงค์ อธิบดีกรมสนับสนุนบริการสุขภาพ นพ.สมศักดิ์ อรรฆศิลป์ อธิบดีกรมการแพทย์ และ นพ.จเด็จ ธรรมธัชอารี เลขาธิการสำนักงานหลักประกันสุขภาพแห่งชาติ (สปสช.) เพื่อพิจารณาประเด็นที่เกี่ยวข้องอย่างรอบด้าน
“ขณะนี้ยังไม่มีการประกาศปลดโควิดจากโรคฉุกเฉินวิกฤต อยู่ระหว่างการร่างประกาศ ซึ่งเดิมสถานการณ์การติดเชื้อไม่สูงมาก แต่หลังจากเทศกาลตรุษจีนผู้ติดเชื้อมีแนวโน้มเพิ่มขึ้น หากประชาชนยังไม่ได้รับทราบข้อมูลมากพอ อาจเกิดปัญหาเมื่อไปรับบริการได้ จึงต้องใช้เวลาในการสื่อสารให้ประชาชนเข้าใจว่า เมื่อประกาศยกเลิกUCEP โควิด ต้องไปรับการรักษาที่โรงพยาบาลตามสิทธิ หากไปโรงพยาบาลเอกชนที่ไม่ได้อยู่ในสิทธิต้องรับผิดชอบค่าใช้จ่ายเอง เหมือนกับการรักษาโรคอื่น ๆ ตามปกติ” ดร.สาธิตกล่าว
ดร.สาธิตกล่าวต่อว่า นอกจากนี้ ยังต้องหารือเรื่องอื่น ๆ ด้วย ทั้งปัญหาการตีความประกันภัย อัตราการครองเตียง ที่ต้องคำนึงถึงผู้ติดเชื้อโควิดที่มีโรคร่วม เช่น มะเร็ง ซึ่งแม้จะไม่มีอาการแต่มีความจำเป็นต้องใช้เตียงที่มีศักยภาพ และหากมีการติดเชื้อสูงขึ้นอาจยังต้องใช้ศักยภาพของโรงพยาบาลเอกชนด้วย รวมถึงกรณีพื้นที่ กทม.ผู้ที่อยู่อาคารชุดหรือคอนโด หากนิติบุคคลไม่ให้กักตัว ก็อาจต้องไปใช้บริการโรงพยาบาลเอกชนที่มีฮอสปิเทล จึงควรต้องมีเป็นทางเลือกโดยไม่เสียค่าใช้จ่าย ซึ่งถ้าได้ข้อสรุปแล้วจะเสนอให้รองนายกรัฐมนตรีและรัฐมนตรีว่าการกระทรวงสาธารณสุขสื่อสารกับประชาชนต่อไป
************************************* 14 กุมภาพันธ์ 2565
วันพุธที่ 23 มิถุนายน 2564
ประกาศ ขสมก. ประจำวันที่ 23 มิถุนายน 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 23 มิถุนายน 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 189 เขตการเดินรถที่ 6
2) พนักงานขับรถโดยสารธรรมดา สาย 180 เขตการเดินรถที่ 4
3) พนักงานเก็บค่าโดยสารรถธรรมดา สาย 24 เขตการเดินรถที่ 8
วันศุกร์ที่ 23 กรกฎาคม 2564
คกก.พิจารณาอาการไม่พึงประสงค์หลังฉีดวัคซีนแล้ว 348 ราย พบเกี่ยวกับวัคซีน 71 ราย รักษาหายทุกราย
กระทรวงสาธารณสุขเผยหลังฉีดวัคซีนโควิด 19 กว่า 14 ล้านโดส พบเหตุการณ์ไม่พึงประสงค์ 1,592 ราย ผ่านการพิจารณาจากคณะผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคแล้ว 482 ราย พบเกี่ยวกับวัคซีนเพียง 71 ราย ทุกรายรักษาหาย
กระทรวงสาธารณสุขเผยหลังฉีดวัคซีนโควิด 19 กว่า 14 ล้านโดส พบเหตุการณ์ไม่พึงประสงค์ 1,592 รายผ่านการพิจารณาจากคณะผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคแล้ว 482 รายพบเกี่ยวกับวัคซีนเพียง 71 ราย ทุกรายรักษาหาย พร้อมแจงผลการชันสูตรการเสียชีวิตครูวัย 39 ปีหลังฉีดวัคซีนแอสตร้าเซเนก้า เบื้องต้นพบสมองบวมจากก้อนในสมองและทำให้เลื่อนไปกดทับก้านสมอง
วันนี้ (23 กรกฎาคม 2564) นายแพทย์เฉวตสรร นามวาท ผู้อำนวยการกองควบคุมโรคและภัยสุขภาพในภาวะฉุกเฉิน กรมควบคุมโรค กล่าวถึงการติดตามเหตุการณ์ไม่พึงประสงค์ภายหลังการรับวัคซีนโควิด 19 ว่าจากข้อมูลการฉีดวัคซีนเมื่อวันที่ 18 กรกฎาคม 2564 มีผู้เข้ารับการฉีดวัคซีน 14,298,596 โดส พบรายงานอาการไม่พึงประสงค์ 1,592 เหตุการณ์ ผู้เชี่ยวชาญพิจารณาอาการไม่พึงประสงค์หลังได้รับการสร้างเสริมภูมิคุ้มกันโรคได้พิจารณาแล้ว 482 ราย พบเกี่ยวกับวัคซีน 71 ราย เช่น มีอาการแพ้ ปวดบวมบริเวณที่ฉีด มีไข้ ปวดศีรษะ อาเจียนและเป็นปฏิกิริยาที่เกี่ยวกับการฉีดแต่ตรวจไม่พบความผิดปกติทางร่างกาย 240 ราย อีก 158 ราย เป็นเหตุการณ์ร่วมที่ไม่เกี่ยวกับวัคซีน (โดยรักษาหาย 36 ราย และเสียชีวิต 122 ราย) ไม่สามารถสรุปว่าเกี่ยวข้องกับวัคซีนมี 13 ราย และที่เหลือ 1,110 รายอยู่ระหว่างติดตามข้อมูล
นอกจากนี้ ได้เก็บข้อมูลจากบุคลากรทางการแพทย์ที่โรงพยาบาลเชียงรายประชานุเคราะห์ จังหวัดเชียงรายเพื่ออธิบายการวัดประสิทธิผลของวัคซีน ในกลุ่มที่ฉีดวัคซีนและไม่ฉีดวัคซีน พบว่า กลุ่มที่ฉีดวัคซีนซิโนแวคครบ2 เข็มนานกว่า 14 วันขึ้นไป จำนวน 336 ราย พบติดเชื้อ 24 ราย คิดเป็นร้อยละ 7.1 ส่วนกลุ่มที่ไม่ได้ฉีดวัคซีน จำนวน 27 ราย พบการติดเชื้อ 11 ราย คิดเป็นร้อยละ 40.7 ซึ่งสูงกว่ากลุ่มที่ฉีดวัคซีนครบถึง 5.7 เท่า และพบว่าวัคซีนซิโนแวคมีประสิทธิผลป้องกันการติดเชื้อได้ถึงร้อยละ 82.5 นอกจากนี้ ยังพบว่ากลุ่มที่ฉีดวัคซีนมีอาการปอดอักเสบ 4 ราย คิดเป็นร้อยละ 1.2 ส่วนกลุ่มที่ไม่ฉีดวัคซีนพบปอดอักเสบ 2 ราย คิดเป็นร้อยละ 7.4 สูงกว่ากลุ่มที่ฉีดวัคซีน 6.2 เท่า ทั้งนี้วัคซีนซิโนแวคสามารถกันปอดอักเสบได้ถึงร้อยละ 83.9
สำหรับกรณีครูโรงเรียนเอกชนอายุ 39 ปี ได้รับการฉีดวัคซีนแอสตร้าเป็นเข็มที่ 2 และเสียชีวิตหลังฉีด1 วัน ผลการผ่าชันสูตรเบื้องต้นพบสาเหตุการเสียชีวิตเกิดจากสมองบวมจากก้อนในสมอง ไปกดทับก้านสมองโดยคณะผู้เชี่ยวชาญจะนำรายละเอียดไปประกอบกับหลักฐานอื่นๆ เพื่อพิจารณาว่ามีความเกี่ยวข้องกับการฉีดวัคซีนหรือไม่ และขอแสดงความเสียใจกับครอบครัวผู้เสียชีวิตมา ณ ที่นี้
ทั้งนี้ ข้อมูลการฉีดวัคซีนตั้งแต่วันที่ 28 กุมภาพันธ์ - 22 กรกฎาคม 2564 ฉีดวัคซีนโควิด 19รวม 15,388,939 โดสเป็นเข็มที่ 1 จำนวน 11,805,180 ราย เข็มที่ 2 จำนวน 3,583,759 ราย เป็นซิโนแวค 7,933,854 โดส แอสตร้าเซนกา 6,856,472 โดส และชิโนฟาร์ม 598,613 โดส
********************************* 23 กรกฎาคม 2564
วันศุกร์ที่ 27 สิงหาคม 2564
กบข. สร้างสถิติ 97.44 คะแนน สู่ระดับ AA ในการประเมิน ITA awards 2021
กบข.คว้าคะแนน ITA สูงถึง 97.44 คะแนน อยู่ในระดับ AA สร้างสถิติคะแนนสูงสุดตั้งแต่เข้าร่วมการประเมิน ตอกย้ำจุดยืนองค์กรที่มีธรรมาภิบาลด้วยผลคะแนนเต็มด้านการแก้ไขปัญหาการทุจริต การเปิดเผยข้อมูล และป้องกันการทุจริต
กบข. คว้าคะแนน ITA สูงถึง 97.44 คะแนน อยู่ในระดับ AA สร้างสถิติคะแนนสูงสุดตั้งแต่เข้าร่วมการประเมิน ตอกย้ำจุดยืนองค์กรที่มีธรรมาภิบาลด้วยผลคะแนนเต็มด้านการแก้ไขปัญหาการทุจริต การเปิดเผยข้อมูล และป้องกันการทุจริต มุ่งมั่นขับเคลื่อนองค์กรให้เป็นผู้นำด้านการลงทุนอย่างรับผิดชอบในระดับโลก
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. เข้ารับการประเมินคุณธรรมและความโปร่งใสในการดำเนินงานของหน่วยงานภาครัฐ (ITA) โดยในปี 2564 นี้ กบข. สามารถทำคะแนนได้ 97.44 คะแนน จัดอยู่ในระดับ AA ซึ่งเป็นการสร้างสถิติคะแนนสูงสุดของ กบข. นับตั้งแต่เข้ารับการประเมิน ITA ตั้งแต่ปี 2562 โดยมีหน่วยงานที่เข้าร่วมประเมินทั่วประเทศทั้งสิ้น 8,300 หน่วยงาน พร้อมทั้งได้รับคะแนนประเมินเต็ม 100 คะแนน ในด้านการแก้ไขปัญหาการทุจริต การเปิดเผยข้อมูล และการป้องกันการทุจริต
กบข. มุ่งมั่นในการดำเนินงานอย่างเต็มความสามารถโดยยึดแนวทางการกำกับกิจการที่ดี ทั้งด้านลงทุน งานบริการสมาชิก ตลอดจนการบริหารสำนักงาน เพื่อเสริมสร้างการเป็นองค์กรแห่งธรรมาภิบาลที่เข้มแข็ง โดยเฉพาะการป้องกันการทุจริตคอร์รัปชัน เปิดเผย โปร่งใส และตรวจสอบได้ พร้อมทั้งบูรณาการหลักการลงทุนอย่างรับผิดชอบต่อสังคม สิ่งแวดล้อม และธรรมาภิบาล (ESG) รวมถึงปัจจัยด้านสิทธิมนุษยชน ในกระบวนการทำงานให้ครอบคลุมทุกมิติ ตอกย้ำบทบาทการเป็นนักลงทุนสถาบันที่คำนึงความรับผิดชอบของ กบข. ที่พร้อมขับเคลื่อนองค์กรให้เป็นผู้นำด้านการลงทุนอย่างรับผิดชอบของประเทศไทยสู่ระดับสากล
ทั้งนี้ กบข. ยังคงวางแผนพัฒนาการดำเนินงาน และการกำกับตรวจสอบการดำเนินงานของกองทุนอย่างต่อเนื่อง เพื่อยกระดับคุณธรรมและความโปร่งใส อันจะนำไปสู่การส่งเสริมให้เกิดประโยชน์สูงสุดและสร้างความเชื่อมั่นต่อผู้มีส่วนได้ส่วนเสียในทุกภาคส่วน ทั้งในระดับหน่วยงานและในระดับประเทศอย่างยั่งยืนต่อไป
วันพฤหัสบดีที่ 30 มิถุนายน 2565
​กระทรวงคมนาคมจัดกิจกรรมเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณพระบรมราชินี
เนื่องในโอกาสวันเฉลิมพระชนมพรรษา 3 มิถุนายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานเปิดกิจกรรมเฉลิมพระเกียรติ สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 เพื่อแสดงความจงรักภักดีและสำนึกในพระมหากรุณาธิคุณ โดยมี นายวิรัช พิมพะนิตย์ ที่ปรึกษารัฐมนตรีว่าการกระทรวงคมนาคม นางสุขสมรวย วันทนียกุล เลขานุการรัฐมนตรีว่าการกระทรวงคมนาคม นายชยธรรม์ พรหมศร ปลัดกระทรวงคมนาคม นายพิศักดิ์ จิตวิริยะวศิน และนายสรพงศ์ ไพฑูรย์พงษ์ รองปลัดกระทรวงคมนาคม ผู้บริหารและหัวหน้าหน่วยงานในสังกัดกระทรวงคมนาคม เข้าร่วมกิจกรรมฯ ในวันที่ 30 มิถุนายน 2565 ณ กระทรวงคมนาคม
ด้วยสำนักนายกรัฐมนตรีได้เชิญชวนให้ทุกภาคส่วนจัดกิจกรรมจิตอาสาบำเพ็ญสาธารณประโยชน์และบำเพ็ญสาธารณกุศลเฉลิมพระเกียรติ สมเด็จพระนางเจ้าฯ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2565 โดยกระทรวงคมนาคมได้จัดกิจกรรมเฉลิมพระเกียรติฯ ประกอบด้วย กิจกรรมจิตอาสาพัฒนา ด้วยการปรับปรุงภูมิทัศน์กระทรวงฯ ซึ่งได้ร่วมกันปลูกต้นรวงผึ้งและจัดสวนหย่อมเพื่อเพิ่มพื้นที่สีเขียวภายในสถานที่ปฏิบัติงาน กิจกรรมบำเพ็ญสาธารณกุศลเพื่อถวายเป็นพระราชกุศล ร่วมบริจาคเงินและสิ่งของเพื่อมอบให้แก่โรงเรียนบ้านแม่สะเป่ใต้ ตำบลขุนยวม อำเภอขุมยวม จังหวัดแม่ฮ่องสอน ซึ่งเป็นโรงเรียนที่ขาดแคลนในพื้นที่ที่ห่างไกลและประสงค์รับการช่วยเหลือ และโรงเรียนชุมชนวัดหน้าไม้ ตำบลหน้าไม้ อำเภอลาดหลุมแก้ว จังหวัดปทุมธานี ในการนี้ กระทรวงฯ และหน่วยงานในสังกัดได้จัดและตกแต่งสถานที่ประดับพระฉายาลักษณ์ ประดับธงชาติคู่กับธงอักษรพระนามาภิไธย ส.ท. และประดับผ้าระบายสีม่วงร่วมกับผ้าระบายขาว ซึ่งเป็นไปด้วยความเรียบง่ายและสมพระเกียรติ และจัดตั้งโต๊ะหมู่ประดิษฐานพระฉายาลักษณ์ พร้อมเครื่องราชสักการะ เพื่อให้ผู้บริหาร ข้าราชการ พนักงานข้าราชการ เจ้าหน้าที่ และประชาชนที่มาติดต่อราชการ ได้ร่วมแสดงความจงรักภักดีและสำนึกในพระมหากรุณาธิคุณ
ในโอกาสนี้ นายศักดิ์สยาม ชิดชอบ ได้กล่าวน้อมรำลึกในพระมหากรุณาธิคุณ ที่ทรงปฏิบัติพระราชกรณียกิจ นำมาซึ่งความผาสุกของพสกนิกรทั่วทั้งแผ่นดิน รวมทั้งได้ปลูกต้นรวงผึ้งร่วมกับผู้บริหาร และเจ้าหน้าที่ เพื่อปรับภูมิทัศน์ภายในกระทรวงฯ ด้วย
วันจันทร์ที่ 30 สิงหาคม 2564
กรมการขนส่งทางราง ออกประกาศควบคุมความหนาแน่นของผู้โดยสาร ภายในขบวนรถไฟและรถไฟฟ้า
หลังรัฐบาลคลายล็อกดาวน์
กรมการขนส่งทางราง (ขร.) กระทรวงคมนาคม ออกประกาศกรมการขนส่งทางราง เรื่อง การควบคุมความหนาแน่นของผู้โดยสารภายในขบวนรถไฟและรถไฟฟ้า ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร
เพื่อควบคุมการแพร่ระบาดของเชื้อไวรัสโคโรนา 2019 (COVID-19) หลังจากรัฐบาลได้มีการออกประกาศข้อกำหนดตามความในมาตรา 9 แห่งพระราชกำหนดการบริหารราชการในสถานการณ์ฉุกเฉิน พ.ศ.2548 (ฉบับที่ 32) ประกาศ ณ วันที่ 28 สิงหาคม พ.ศ. 2564 ผ่อนคลายล็อกดาวน์ 29 จังหวัดพื้นที่สีแดงเข้มซึ่งมีการเปิดให้ทำกิจกรรมต่างๆ มากขึ้น รวมทั้งเรื่องการขนส่งสาธารณะ โดยมีการให้เพิ่มจำนวนผู้โดยในการใช้ระบบขนส่งสาธารณะมากขึ้น แต่เกินไม่เกินร้อยละ ๗๕ ของความจุผู้โดยสารสำหรับยานพาหนะแต่ละประเภท และต้องจัดให้มีการเว้นระยะห่าง การมีระบบระบายอากาศที่ดี การแวะพักตามช่วงเวลา รวมทั้งการปฏิบัติตามมาตรการด้านสาธารณสุขที่ทางราชการกำหนดอย่างเคร่งครัด
เพื่อให้การกำกับดูแลการให้บริการขนส่งสาธารณะทางรางในเขตพื้นที่ควบคุมสูงสุดและเข้มงวดตลอดจนการขนส่งสาธารณะทางรางระหว่างจังหวัด มีความสอดคล้องและเป็นไปตามประกาศข้อกำหนดดังกล่าว กรมการขนส่งทางรางจึงออกประกาศฯ โดยมีรายละเอียด ดังนี้
1. ให้ยกเลิกความในข้อ 1 ของประกาศกรมการขนส่งทางราง เรื่อง มาตรการพึงปฏิบัติการจัดการระบบขนส่งทางรางภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักรเพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 11 ประกาศ ณ วันที่ 18 กรกฎาคม พ.ศ. 2564
2. ขอความร่วมมือให้หน่วยงานที่ให้บริการขนส่งทางรางทุกระบบ บริหารจัดการและควบคุมความหนาแน่นของผู้โดยสารภายในขบวนรถ ไม่ให้เกินร้อยละ 75 ของความจุสูงสุด ควบคู่กับการปฏิบัติตามมาตรการป้องกันโรคต่างๆ ตามที่กำหนดไว้ในประกาศกรมการขนส่งทางรางเรื่อง มาตรการพึงปฏิบัติการจัดการระบบขนส่งทางราง ภายใต้ประกาศสถานการณ์ฉุกเฉินทุกเขตท้องที่ทั่วราชอาณาจักร เพื่อควบคุมการแพร่ระบาดของเชื้อไวรัสโคโรนา 2019 (COVID-19) ฉบับที่ 10 ประกาศ ณ วันที่ 10 กรกฎาคม พ.ศ. 2564 ฉบับที่ 11 ประกาศ ณ วันที่ 18 กรกฎาคม พ.ศ. 2564 และฉบับที่ 12 ประกาศ ณ วันที่ 3 สิงหาคมพ.ศ. 2564
โดยให้มีผลเริ่มตั้งแต่วันที่ 1 กันยายน 2564 เป็นต้นไปหรือจนกว่าจะมีการเปลี่ยนแปลง
ติดต่อสอบถามรายละเอียดเพิ่มเติมได้ที่ กลุ่มประชาสัมพันธ์ กรมการขนส่งทางราง (ขร.) โทรศัพท์ 0 2164 2607 Website www.drt.go.th
วันจันทร์ที่ 8 พฤศจิกายน 2564
อย่าเชื่อ! อย่าแชร์! สรรพากรจะเรียกเก็บภาษีร้านค้าเข้าร่วมโครงการรัฐ 7% ของยอดขาย
....
กรณีการส่งต่อข้อมูลที่ระบุว่า สรรพากรเรียกเก็บภาษีทุกร้านค้าทั่วประเทศที่เข้าร่วมโครงการรัฐ จำนวน 7% ของยอดขายสินค้าโดยไม่สนใจรายได้ กำไร แต่อย่างใดนั้น
.
เรื่องนี้ กรมสรรพากรได้ตรวจสอบข้อมูลดังกล่าวและยืนยันว่า ไม่มีการเรียกเก็บภาษีจากผู้ประกอบการที่เข้าร่วมโครงการของรัฐโดยเฉพาะแต่อย่างใด
.
ซึ่งผู้ประกอบการที่เป็นบุคคลธรรมดาไม่ว่าจะเข้าร่วมโครงการของรัฐหรือไม่ หากมีรายได้ถึงเกณฑ์ที่กฎหมายกำหนด มีหน้าที่ต้องนำรายได้มายื่นแบบแสดงรายการเพื่อเสียภาษีบุคคลธรรมดา และหากมีเงินได้เกิน 1,800,000 บาทต่อปี มีหน้าที่ต้องจดทะเบียนภาษีมูลค่าเพิ่ม และนำส่งภาษีมูลค่าเพิ่มให้แก่กรมสรรพากรตามปกติ เว้นแต่กิจการบางประเภทได้รับการยกเว้นภาษีมูลค่าเพิ่มหรือกรณีที่เงินได้ยังไม่เกิน 1,800,000 บาทต่อปี ประสงค์จะจดทะเบียนภาษีมูลค่าเพิ่มก็สามารถทำได้
.
ขอให้ประชาชนอย่าหลงเชื่อข้อมูลดังกล่าว และไม่ส่งหรือแชร์ข้อมูลต่อในช่องทางสื่อสังคมออนไลน์ต่าง ๆ หากมีข้อสงสัยสอบถามเพิ่มเติมได้ที่ สำนักงานสรรพากรทุกแห่งทั่วประเทศ หรือศูนย์สารนิเทศสรรพากร 1161
#ไทยคู่ฟ้า#ร่วมต้านโควิด19
-------------------
วันอาทิตย์ที่ 23 มกราคม 2565
โครงการส่งนักศึกษาชายแดนใต้เข้าศึกษาต่อมหาวิทยาลัย
วันอาทิตย์ที่ 23 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบโครงการจัดส่งนักศึกษาจังหวัดชายแดนภาคใต้เข้าศึกษาต่อมหาวิทยาลัย โดยจัดสรรทุนการศึกษาระดับปริญญาตรี จำนวน 44 ทุน ประกอบด้วย สาขาวิชาวิทยาศาสตร์ 27 ทุน ทุนละ 40,000 บาท/ปี และสาขาวิชาสังคมศาสตร์ 17 ทุน ทุนละ 30,000 บาท/ปี ให้แก่ จ.ปัตตานี 12 คน จ.นราธิวาส 13 คน จ.ยะลา 8 คน จ.สตูล 7 คน จ.สงขลา เฉพาะ อ.จะนะ อ.เทพา อ.นาทวี และอ.สะบ้าย้อย 4 คน เพื่อเข้าศึกษาต่อในมหาวิทยาลัยของรัฐ 9 แห่งทั่วประเทศ โดยเมื่อผู้รับทุนสำเร็จการศึกษาแล้วจะต้องกลับไปปฏิบัติราชการในพื้นที่ จ.ชายแดนภาคใต้ไม่น้อยกว่า 3 ปี เพื่อเพิ่มโอกาสให้เด็กและเยาวชนในพื้นที่จังหวัดชายแดนภาคใต้ได้เข้าศึกษาต่อระดับอุดมศึกษาของรัฐและมีส่วนร่วมในการพัฒนาพื้นที่ภูมิลำเนาของตนเอง
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี